নীতীশের মন্ত্রিসভায় কে কোন মন্ত্রী হলেন? দেখে নিন এক নজরে

ওয়েবডেস্ক- রেকর্ড গড়লেন নীতীশ কুমার (Nitish Kumar)। দশম বারের জন্য বিহারের মুখ্যমন্ত্রী হিসেবে শপথ নিলেন নীতীশ। বাবার মুখ্যমন্ত্রী পদে বসা নিয়ে উচ্ছ্বসিত পুত্র নিশান্ত (Nishant)। তিনি বলেন, “দশম বারের জন্য মুখ্যমন্ত্রী হিসেবে শপথ নেওয়ার জন্য আমি আমার বাবাকে অভিনন্দন জানাই। জনগণ আমাদের প্রত্যাশার চেয়েও বেশি কিছু দিয়েছে। আমি জনগণকে ধন্যবাদ জানাই এবং অভিনন্দন জানাই।”

বৃহস্পতিবার গান্ধী ময়দানে এই এক আড়ম্বরপূর্ণ সমাবেশের মধ্যে দিয়ে নীতীশ কুমারের শপথগ্রহণ অনুষ্ঠান হয়। এদিন তাঁর সঙ্গে শপথ নিলেন বিজেপির সম্রাট চৌধুরী এবং বিজয় কুমার সিনহাও। দুজনেই বিহারের উপ-মুখ্যমন্ত্রী হিসেবে শপথ নিলেন। বিজেপি, জেডি(ইউ), আরএলজেপি এবং এইচএএম-এর বিধায়করাও নতুন বিহার সরকারে মন্ত্রী হিসেবে শপথ নিচ্ছেন। কুমারের এখন জেডি(ইউ) এবং তার মিত্রদের মন্ত্রিসভায় স্থান বণ্টনের একটি বড় কাজ থাকবে।মন্ত্রীদের মধ্যে পরবর্তী সময়ে দফতর বণ্টন করা হবে।

আরও পড়ুন- নীতীশ কুমারের শপথ, দেখুন Live

মন্ত্রী হিসেবে নিযুক্ত হয়েছেন বিজয় কুমার চৌধুরী, বিজেন্দ্র কুমার যাদব, শ্রাবণ কুমার, মঙ্গল পান্ডে, দিলীপ কুমার জয়সওয়াল, লেশি সিং, অশোক চৌধুরী, মদন সাহনি, নীতিন নবীন, রাম কৃপাল যাদব, সন্তোষ কুমার সুমন, সুনীল কুমার, সুরেন্দ্র কুমার, সানজান কুমার, মোহাম্মাদ কুমার, মো. মেহতা, নারায়ণ প্রসাদ, রমা নিষাদ, লক্ষেন্দ্র কুমার রোশন, শ্রেয়শী সিং, প্রমোদ কুমার, সঞ্জয় কুমার, সঞ্জয় কুমার সিং, এবং দীপক প্রকাশ।

দেখুন আরও খবর-